Diari Oficial de la Generalitat Valenciana


Sumari del DOGV 8315, del 12-06-2018 (2018/5462)

RESOLUCIÓ de 10 d'octubre de 2017, de la Direcció General d'Indústria i Energia, per la qual s'atorga autorització administrativa prèvia i autorització administrativa de construcció per a la modificació de part de les instal·lacions de distribució d'energia elèctrica del parc d'intempèrie de 132 kV de la subestació transformadora de 220/132/66/20 kV, denominada ST Sagunt (expedient ATASCT/2016/690/46), de la línia aèria d'alta tensió a 132 kV, doble circuit, Sagunt-Museros i Sagunt-Rambleta (expedient ATLINE/2016/131/46), i de la línia aèria d'alta tensió a 66 kV, doble circuit, Sagunt-Segorbe i Sagunt-Castelló (expedient ATLINE/2016/132/46), totes elles de titularitat d'Iberdrola Distribución Eléctrica, SA Unipersonal, situades en el terme municipal de Sagunt.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8315

Data del DOGV
:   12-06-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/5462


Data del document
:   10-10-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Sagunt

RESOLUCIÓ de 10 d'octubre de 2017, de la Direcció General d'Indústria i Energia, per la qual s'atorga autorització administrativa prèvia i autorització administrativa de construcció per a la modificació de part de les instal·lacions de distribució d'energia elèctrica del parc d'intempèrie de 132 kV de la subestació transformadora de 220/132/66/20 kV, denominada ST Sagunt (expedient ATASCT/2016/690/46), de la línia aèria d'alta tensió a 132 kV, doble circuit, Sagunt-Museros i Sagunt-Rambleta (expedient ATLINE/2016/131/46), i de la línia aèria d'alta tensió a 66 kV, doble circuit, Sagunt-Segorbe i Sagunt-Castelló (expedient ATLINE/2016/132/46), totes elles de titularitat d'Iberdrola Distribución Eléctrica, SA Unipersonal, situades en el terme municipal de Sagunt. [2018/5462]  
  
Antecedents de fet  
Amb data 15 d'abril de 2016, Iberdrola Distribución Eléctrica, SA Unipersonal (d'ara endavant, també Iberdrola), a través de representant degudament acreditat, va presentar davant el Servei Territorial d'Indústria i Energia de València, impresos normalitzats en què sol·licita:  
- Autorització administrativa prèvia per a la modificació de part de les instal·lacions de distribució d'energia elèctrica del parc d'intempèrie de 132 kV de la subestació transformadora de 220/132/66/20/11 kV, denominada ST Sagunt (expedient ATASCT/2016/690/46), de la línia aèria d'alta tensió a 132 kV, doble circuit, Sagunt-Museros i Sagunt-Rambleta (expedient ATLINE/2016/131/46), i de la línia aèria d'alta tensió a 66 kV, doble circuit, Sagunt-Segorbe i Sagunt-Castelló (expedient ATLINE/2016/132/46), totes elles de titularitat d'Iberdrola Distribución Eléctrica, SA Unipersonal, situada en el terme municipal de Sagunt, província de València.  
  
- Autorització administrativa de construcció de les instal·lacions esmentades.  
Juntament amb l'escrit de presentació d'aquestes peticions s'acompanyava la documentació següent:  
- Projecte tècnic conjunt per a l'execució de les instal·lacions esmentades, denominat Projecte d'execució modificació ST Sagunt i LE a 132 kV Sagunt-Museros i Sagunt-Rambleta, i LE a 66 kV Sagunt-Segorbe i Sagunt-Castelló, per urbanització Macrosector III i IV, redactat per persona tècnica titulada competent segons declaració responsable de data 22 de març de 2016.  
- Estudi d'impacte ambiental i document de síntesi.  
- Separates en suport digital per a l'obtenció del condicionat tècnic, juntament amb projecte tècnic, estudi d'impacte ambiental i document de síntesi, per a ser remeses als ajuntaments, i a la resta de les administracions públiques, organismes i, si escau, empreses de serveis públics o d'interés general afectats per la instal·lació.  
Després de ser requerit, amb data 11 d'octubre de 2016, Iberdrola presenta plànols de planta en què delimita la profunditat d'enterrament del cable, així com plans de planta en què delimita les distàncies de seguretat en els detalls d'encreuament.  
El procediment administratiu corresponent a aquestes sol·licituds ha sigut tramitat amb els expedients de referència ATASCT/2016/690/46, ATLINE/2016/131/46, i ATLINE/2016/132/46, incoat a aquest efecte pel Servei Territorial d'Indústria i Energia de València.  
  
Amb la finalitat d'atendre el desenvolupament urbanístic en el Macrosector III i IV, promoguts en terrenys del terme municipal de Sagunt, i confrontants amb la subestació transformadora ST Sagunt, cal modificar dues línies aèries de 66 kV i 132 kV de doble circuit, en els seus trams finals d'arribada a la subestació ST Sagunt, així com adaptar les posicions de línia de la subestació de Sagunt a l'actuació en la línia de 132 kV.  
En concret, les modificacions consistiran d'una banda, en el soterrament dels circuits a 132 kV Sagunt-Museros i Sagunt-Rambleta, des del nou suport de transició aeri-subterrani a executar entre els suports núm. 13 i núm. 14, i pròxim al suport núm. 14 sota la línia existent, fins a la ST Sagunt, amb el consegüent desmuntatge dels suports núm. 14, 15 i 16, i el tram de catenària (conductor) afectat, d'altra banda, per a atendre aquesta modificació de la línia, caldrà adaptar les posicions de línia dels circuits esmentats en el parc intempèrie de 132 kV de la subestació ST Sagunt, i finalment, es requerirà la modificació dels circuits a 66 kV Sagunt-Segorbe i Sagunt-Castelló, consistent en el desmuntatge de tres obertures i els seus suports (núm. 1, 2 i 3), entre les posicions de la subestació ST Sagunt i el primer suport compartit de quàdruple circuit, així com la seua substitució per una única obertura nova doble circuit, des d'un nou suport de transició aeri-subterrani a instal·lar en el terreny ampliat de la subestació fins al suport quàdruple circuit esmentat.  
  
Els punts de connexió, origen i final, de la instal·lació sol·licitada són titularitat d'Iberdrola Distribución Eléctrica, SA Unipersonal.  
Consta com a antecedent de la subestació, la Resolució de 27 de febrer de 2006, de la Direcció General d'Energia per la qual s'atorga a Iberdrola Distribución Eléctrica, SAU, la modificació de l'autorització administrativa i s'aprova el projecte d'execució per a l'ampliació de la subestació transformadora de 220/132/66/20/11 kV denominada ST Sagunt, en el terme municipal de Sagunt, província de València, en la part corresponent a les instal·lacions elèctriques de distribució (ATRCCT/2004/4), en la qual consten les dues posicions de línia, denominades Museros i Rambleta, del parc d'intempèrie de 132 kV, objecte de la modificació actual.  
Actualment Iberdrola Distribución Eléctrica, SA Unipersonal, es troba inscrita en el Registre Administratiu de Distribuïdors amb el nombre de registre R1-001, registre accessible en el lloc web del Ministeri d'Indústria, Energia i Turisme, https://sedeaplicaciones.minetur.gob.es/eee/indiceCalidad/distribuidores.aspx, inscripció per a la qual cal acreditar el compliment de les capacitats esmentades en l'article 37 del Reial decret 1955/2000, d'1 de desembre.  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, la sol·licitud d'autorització administrativa ha sigut objecte d'informació pública durant el termini de trenta dies en el Diari Oficial de la Generalitat Valenciana, del 23 de febrer de 2017 (DOGV 7986).  
D'acord amb la documentació que hi ha en l'expedient, no s'han presentat al·legacions.  
Conforme al procediment reglamentàriament establit, a fi que en el termini de 20 dies presentaren la seua conformitat o oposició a l'autorització sol·licitada i emeteren, si procedia, els oportuns condicionats tècnics al projecte tècnic de la instal·lació, es va remetre separata d'aquest, referida a la part corresponent de la instal·lació, a les administracions, organismes i empreses de servei públic o d'interés general següents, els béns o drets de les quals a càrrec seu puguen ser afectats aquesta, amb el resultat que, en síntesi, es detalla:  
- S'ha rebut contestació de Telefónica de España, SAU, Iberdrola Distribución Eléctrica, SAU, Gas Natural Cegas, SA, i Ajuntament de Sagunt, en què s'informa favorablement o no es mostra oposició a l'autorització de les instal·lacions. Remeses a l'interessat, aquest expressa la seua conformitat.  
- S'ha rebut contestació d'Hidrocantábrico Distribución Eléctrica, SAU, en què manifesta que no s'oposa al projecte i ha establit condicionats tècnics que han sigut acceptats per Iberdrola.  
- S'ha rebut contestació de Demarcació de Carreteres de l'Estat, del Ministeri de Foment, en què ha manifestat que les actuacions no afecten vies de titularitat estatal, ja que l'antiga carretera N-237, no pertany a la Xarxa de Carreteres de l'Estat. Remesa una nova separata al titular de la carretera esmentada, l'Ajuntament de Sagunt, aquest es remet al seu informe favorable de 30 de març de 2017. Remés a l'interessat, aquest expressa la seua conformitat.  
- S'ha rebut contestació d'Aigües de Sagunt, en què ha manifestat que no s'ha tingut en compte en el projecte el plec de condicions tècniques per a l'execució d'obres de l'Ajuntament de Sagunt, pel que fa a la separació, tant horitzontalment com verticalment, de 50 cm, entre les canonades de proveïment d'aigua i la resta de serveis. Remés l'informe a l'interessat, aquest presenta escrit d'objeccions en què manifesta respecte a la separació esmentada que, de conformitat amb el plec de condicions mencionat, quan no puga aconseguir-se la separació de 50 cm, podrà reduir-se sempre que es dispose de proteccions especials, mitjançant pantalles o entubats addicionals, i hi haja suficient espai per a poder realitzar la reparació de les canonades de proveïment en cas d'avaria, circumstància que concorre amb les proteccions i canalització projectada. Es traslladen les objeccions a Aigües de Sagunt, que respon i manifesta els mateixos criteris exposats per Iberdrola de proteccions especials per a reduir la separació, i la necessitat de presentació de plànols finals degudament delimitats. Remesa a l'interessat la contestació esmentada, aquest expressa la seua conformitat amb aquesta.  
  
- S'ha rebut contestació del Servei Territorial d'Urbanisme, en què ha manifestat que en el projecte no s'indica res sobre la classificació, qualificació o zonificació del sòl afectat, ni de la necessitat de modificació de les determinacions urbanístiques dels béns afectats, de conformitat amb els articles 224 i 199.5 de la LOTUP, i que en tot cas, s'haurà de demanar l'informe que sobre aquest tema emeta el terme municipal afectat, en aquest cas, l'Ajuntament de Sagunt. Remesa a l'interessat la contestació esmentada, aquest presenta escrit d'objeccions en què manifesta que les modificacions sol·licitades són conseqüència del Programa d'actuació del Macrosector IV del PGOU de Sagunt, que es remet a l'informe favorable de l'Ajuntament de Sagunt adjunt, en el qual no es manifesta cap incompatibilitat urbanística, i que les referències normatives a la LOTUP són aplicables a actuacions promogudes per les administracions públiques. Remeses les objeccions al Servei Territorial d'Urbanisme, no consta contestació, per la qual cosa s'entén la conformitat.  
D'acord amb el procediment reglamentàriament establit i a fi que en el termini de trenta dies presentaren la seua conformitat o oposició a l'autorització sol·licitada i emeteren, si procedia, els oportuns condicionats ambientals al projecte tècnic de la instal·lació, el Servei Territorial d'Indústria i Energia de València, va remetre sengles escrits al Servei d'Infraestructura Verda i Paisatge, Direcció General de Salut Pública, Direcció General de Cultura i Patrimoni, Diputació de València, Ajuntament de Sagunt, Direcció General de Medi Natural i Avaluació Ambiental, Direcció General de l'Aigua, Servei Territorial de Medi Ambient i Servei Territorial d'Urbanisme, els béns o drets dels quals a càrrec seu puguen ser afectats per aquesta, i va adjuntar-hi còpies del projecte d'execució de la instal·lació elèctrica referida, estudi d'impacte ambiental, i document de síntesi de l'estudi d'impacte ambiental.  
  
S'han rebut informes favorables del Servei d'Infraestructura Verda i Paisatge, Secció Forestal, Servei Territorial de Cultura i Esport, i consta en l'expedient la conformitat de l'interessat als seus condicionants; no obstant això, amb data 2 de maig de 2017, la Direcció General de Medi Natural i Avaluació Ambiental, emet informe sobre la modificació de la ST Sagunt, la modificació de la LE a 132 kV Sagunt-Museros i Sagunt-Rambleta, i la modificació de la LE a 66 kV Sagunt-Segorbe i Sagunt-Castelló per urbanització del Macrosector III i IV, en què resol que les instal·lacions referides no es consideren una actuació sotmesa a avaluació d'impacte ambiental, per no tindre efectes adversos significatius sobre el medi ambient, sense perjudici de les autoritzacions que pertoque obtindre d'altres organismes, de conformitat amb la normativa sectorial que resulte aplicable.  
La necessitat de la instal·lació sol·licitada es fonamenta a adequar la ST Sagunt, la línia aèria d'alta tensió a 132 kV, doble circuit, Sagunt-Museros i Sagunt-Rambleta, i la línia aèria d'alta tensió a 66 kV, doble circuit, Sagunt-Segorbe i Sagunt-Castelló, en els seus trams d'arribada a la ST Sagunt, a la zona d'influència del Programa d'actuació del Macrosector IV del PGOU de Sagunt, de manera que es compatibilitzen les infraestructures elèctriques amb la nova zona a urbanitzar.  
  
Ha de considerar-se que les modificacions sol·licitades no generen incidències negatives en el Sistema, ja que es tracta de modificacions de línies elèctriques i instal·lacions, ja existents i en servei.  
Consta en l'expedient informe favorable del Servei Territorial d'Indústria i Energia de València, òrgan encarregat de la instrucció dels expedients ATASCT/2016/690/46, ATLINE/2016/131/46, i ATLINE/2016/132/46, així com proposta de resolució de la Subdirecció General d'Energia i Mines adscrita a aquest centre directiu.  
  
Fonaments de dret  
La instrucció i resolució del present procediment administratiu correspon a la Generalitat, per estar la instal·lació elèctrica objecte del procediment radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que disposa l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 12 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia d'aquest departament la resolució del present procediment.  
  
D'acord amb l'article 38.1 de la Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions elèctriques objecte de la sol·licitud constitueixen part de les xarxes de distribució.  
D'acord amb el que disposa l'article 53 de la Llei 24/2013, de 26 de desembre, del sector elèctric, l'article 37 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten, tot això sense perjudici del que preveu aquest últim en relació amb l'exempció d'acreditació d'aquestes capacitats que potestativament puga atorgar l'Administració per als qui exercisquen l'activitat.  
  
D'acord amb els articles 39 i 53 de la Llei 24/2013, de 26 de desembre, del sector elèctric, i l'article 7.1.a i b del Decret 88/2005, de 29 d'abril, la modificació d'instal·lacions elèctriques integrades en la xarxa de distribució requereixen autorització administrativa prèvia i autorització administrativa de construcció (conforme a la nova terminologia introduïda per la Llei 24/2013).  
De conformitat amb l'article 7.2.c, de la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana d'impacte ambiental, la instal·lació objecte d'aquest procediment no constitueix un projecte sotmés a avaluació d'impacte ambiental.  
De conformitat amb l'incís a de l'article 3 del Decret 88/2005, de 29 d'abril, les instal·lacions estan classificades dins del grup primer.  
  
Per a les sol·licituds d'autorització administrativa prèvia i autorització administrativa de construcció és aplicable el capítol II del Decret 88/2005, de 29 d'abril, per estar classificada la instal·lació elèctrica objecte d'aquest procediment dins del grup primer.  
D'acord amb l'article 1.5.U.9 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el Sistema.  
D'acord amb el que estableix l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se conforme als reglaments tècnics en la matèria, en concret el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i especialment, en la instrucció tècnica complementària ITC-LAT 06 «Línies subterrànies amb cables aïllats», i la instrucció tècnica complementària ITC-LAT 07 «Línies aèries amb conductors nus», així com el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
D'acord amb els articles 155 i 158 del Reial decret 1955/2000, la servitud de pas aeri d'energia elèctrica comprendrà el vol sobre el predi servent i l'establiment de pals, torres o suports fixos per a la sustentació dels cables conductors d'energia elèctrica, entre uns altres, i aquesta servitud s'extingirà per la retirada de la instal·lació. No obstant això, no es produirà l'extinció per l'addició, canvi o reparació dels seus elements.  
  
Tenint en compte el que s'ha exposat, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar autorització administrativa prèvia per a la modificació de part de les instal·lacions de distribució d'energia elèctrica del parc d'intempèrie de 132 kV de la subestació transformadora de 220/132/66/20/11 kV, denominada ST Sagunt, de la línia aèria d'alta tensió a 132 kV, doble circuit, Sagunt-Museros i Sagunt-Rambleta, i de la línia aèria d'alta tensió a 66 kV, doble circuit, Sagunt-Segorbe i Sagunt-Castelló, totes elles de titularitat d'Iberdrola Distribución Eléctrica, SA Unipersonal, situades en el terme municipal de Sagunt, província de València.  
D'acord amb la documentació tècnica presentada, aquesta autorització comprén:  
1) Respecte a la modificació de la ST Sagunt:  
- Substitució dels seccionadors d'eixida de la línia Rambleta i la línia Museros, per seccionadors tripolars amb fulla de posada a terra.  
  
- Substitució dels tres transformadors de tensió per a cadascuna de les dues eixides de línia.  
- Instal·lació de tres autovàlvules de 10 ca, i tres terminals exteriors de cable subterrani, per a cada línia.  
El pressupost del projecte de la instal·lació objecte d'aquesta modificació és de: dos-cents vint mil cent vint-i-set euros amb setanta-huit cèntims (220.127,78 ?).  
2) Respecte a la modificació de la línia aèria d'alta tensió a 132 kV, doble circuit, Sagunt-Museros i Sagunt-Rambleta:  
- Construcció de línia subterrània (cable) d'alta tensió a 132 kV, de doble circuit, des del nou suport de transició aeri-subterrani, denominat APAS-14, a executar entre els suports núm. 13 i núm. 14, i pròxim al suport núm. 14 sota la línia existent, amb connexió als circuits Sagunt-Museros i Sagunt-Rambleta, fins a les posicions de línia del parc intempèrie de 132 kV de la ST Sagunt. La canalització subterrània estarà constituïda per un tram existent de 361 m i un nou tram a executar de 544 m.  
- Desmuntatge dels suports núm. 14, núm. 15 i núm. 16, i el tram de catenària amb conductor tipus LA-298 (HEN), comprés entre el nou suport de transició aeri-subterrani, denominat APAS-14, i la subestació ST Sagunt, amb una longitud aproximada de 610 m, de la línia aèria d'alta tensió a 132 kV, doble circuit, Sagunt-Museros i Sagunt-Rambleta. Inclou el tibament del conductor actual de la línia esmentada entre els suports núm. 13 i el nou suport de transició aeri-subterrani, denominat APAS-14.  
D'acord amb la documentació presentada, les característiques administratives i tècniques d'aquesta modificació autoritzada són:  
  
RECORREGUT SUBTERRANI  
Tipus d'instal·lació Línia elèctrica subterrània  
Grup (segons el Decret 88/2005) Primer  
Categoria (segons el Reial decret 223/2008) Primera  
Sistema Corrent altern trifàsic  
Freqüència (Hz) 50  
Tensió nominal (kV eficaç) 132  
Tensió més elevada de la xarxa (kV eficaç) 145  
Zona A  
Longitud total (m) 905  
Municipi afectat Sagunt  
Província afectada València  
Origen instal·lació Posicions de línia del parc intempèrie de 132 kV de la ST Sagunt, denominades Museros i Rambleta.  
Final instal·lació Nou Suport APAS-14 € amb terminals exteriors de connexió als circuits Sagunt-Museros i Sagunt-Rambleta  
Nre. de circuits 2 (Sagunt-Museros i Sagunt-  
Rambleta)  
Nre. de conductors per fase 1 (simplex)  
Potència màxima de transport (MVA x circuit) 140,84  
Tipus de conductor de fase HEPRZ1 76/132 kV 1x1200 K Al + H280  
Material conductor de fase Alumini  
Secció total conductor de fase (mm²) 1200  
Aïllament HEPR-Z1  
Grossària aïllament (mm) 90 % grossària nominal fabricadora.  
Tipus de pantalla Fils de coure  
Secció de la pantalla (mm²) 280  
Material de la coberta exterior: Poliolefina (Z1)  
Grossària de la coberta exterior (mm) 3,6  
Intensitat màxima admissible de curtcircuit en el conductor Iad   
(ca) 150  
Temps de curtcircuit t(s) 1,2  
Intensitat màxima admissible de curtcircuit en la pantalla Iad   
(ca) 68  
Nombre de trams subterranis 1  
Nre. d'entroncaments No hi ha. Es preveu una càmera d'entroncament per a cada circuit, pròximes al suport APAS-14, per a actuacions futures.  
Sistema de posada a terra de pantalles Single Point (SP)  
Tipus de terminals exteriors Botelles terminals unipolars de tipus exterior.  
Disposició de conductors A portell.  
Tipus de canalització Entubada sota prisma de formigó  
Nre. de tubs cable de potència 6  
Diàmetre exterior tub corrugat per a cable de potència (mm) 250  
Núm. cables de fibra òptica per a comunicacions 2  
Nre. de fibres cable fibra òptica 24 i 48  
Nre. tubs comunicacions 1 (tipus quadritub)  
Diàmetre quadritub (mm) (4x) 40  
  
  
  
SUPORT TRANSICIÓ AERI-SUBTERRANI  
Nre. total de suports 1 (APAS-Núm. 14)  
Tipus de suports (i nre. de cada tipus) 22S190 (1)  
Forma dels suports Fust amb cap prismàtic, cos i trams de base troncopiramidals en doble gelosia, i banyes per a cables de terra-òptics i travesser piramidal, amb base per a fonamentacions tetrabloc (potes separades).  
Material dels suports Metàl·lics, de perfils d'acer laminat en L que formen una estructura en gelosia doble amb unions caragolades.  
Les barres estaran unides entre si mitjançant xapes i caragols de qualitat 5.6.  
Fonamentació Quatre massissos independents, tipus «pota d'elefant», de formigó en massa, segons les dimensions de projecte.  
Presa de terra En tots els suports, segons projecte. Suport tipus freqüentat. Disposarà d'una tanca perimetral.  
  
  
El pressupost del projecte de la instal·lació objecte d'aquesta modificació és de: un milió set-cents cinquanta-nou mil huit-cents cinquanta-quatre euros amb noranta-sis cèntims (1.759.854,96 ?).  
3) Respecte a la modificació de la línia aèria d'alta tensió a 66 kV, doble circuit, Sagunt-Segorbe i Sagunt-Castelló:  
- Construcció de línia aèria d'alta tensió a 66 kV, de doble circuit, des del suport existent núm. 2, quàdruple circuit (doble circuit, Sagunt-Segorbe i Sagunt-Castelló, a 66 kV i doble circuit, Sagunt-Saggas i Sagunt-Port de Sagunt, a 132 kV), amb connexió als circuits Sagunt-Segorbe i Sagunt-Castelló, fins al nou suport de transició aeri-subterrani, denominat APAS-1, situat en el terreny ampliat de la ST Sagunt, amb una única obertura de longitud 223 m. Inclou actuacions de reforç del suport existent núm. 2, quàdruple circuit.  
  
- Desmuntatge dels suports núm. 1, núm. 2 i núm. 3, i el tram de catenària amb conductor tipus LA-180, comprés entre el suport existent núm. 2, quàdruple circuit, i el pòrtic de la subestació ST Sagunt, amb una longitud aproximada de 270 m, de la línia aèria d'alta tensió a 66 kV, doble circuit, Sagunt-Segorbe i Sagunt-Castelló.  
  
  
RECORREGUT AERI  
Tipus d'instal·lació Línia elèctrica aèria  
Grup (segons el Decret 88/2005) Primer  
Categoria (segons el Reial decret 223/2008) Segona  
Sistema Corrent altern trifàsic  
Freqüència (Hz) 50  
Tensió nominal (kV eficaç) 66  
Tensió més elevada de la xarxa (kV eficaç) 72,5  
Zona B  
Longitud total (m) 223  
Municipi afectat Sagunt  
Província afectada València  
Origen instal·lació Nou Suport APAS-1, en terreny de la ST Sagunt  
Final instal·lació Suport existent núm. 2, quàdruple circuit.  
Nre. de circuits 2 (Sagunt-Segorbe i Sagunt-  
Castelló)  
Configuració fases circuit Bandera.  
Nre. de conductors per fase 1 (simplex)  
Potència màxima de transport (MVA x circuit) 66,44  
Tipus de conductor de fase LA-280 HAWK  
Material conductor de fase Alumini - Acer  
Secció total conductor de fase (mm²) 241,7  
Tipus de conductor de terra AC-53  
Material conductor de terra Alumini-Acer  
Secció total conductor de terra (mm²) 52,9  
Tipus d'aïllador Composite  
Tensió suportada a freqüència industrial sota pluja (50 Hz) (kV eficaç) 140  
Tensió suportada a impuls tipus rac 1,2/50 s (kV cresta) 325  
Nre. total de suports línia 1 (APAS-Núm. 1)  
Tipus de suports (i núm. de cada tipus) 12S190 (1)  
Forma dels suports Fust amb cap prismàtic, cos i trams de base troncopiramidals en doble gelosia, i banyes per a cables de terra i travesser piramidal, amb base per a fonamentacions tetrabloc (potes separades).  
Material dels suports Metàl·lics, de perfils d'acer laminat en L que formen una estructura en gelosia doble amb unions caragolades.  
Les barres estaran unides entre si mitjançant xapes i caragols de qualitat 5.6.  
Fonamentació Quatre massissos independents, tipus «pota d'elefant», de formigó en massa, segons dimensions de projecte.  
Presa de terra En tots els suports, segons projecte. Suport tipus freqüentat. Disposarà d'una tanca perimetral.  
Actuacions en el Suport existent núm. 2 quàdruple Inclou: reemplaçar els caragols actuals de les diagonals del primer cos (barres 25 i 25A) en totes les cares del suport, per caragols de qualitat superior (Qualitat 5.6), i travada de les barres diagonals de la base núm. 4 (L.70.7) cara lateral, mitjançant perfils  
 (L50x5).  
  
  
El pressupost del projecte de la instal·lació objecte d'aquesta modificació és de: cent setanta-cinc mil nou-cents cinquanta-cinc euros amb vint-i-sis cèntims (175.955,26 ?).  
De conformitat amb l'article 53 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part d'Iberdrola Distribución Eléctrica, SA Unipersonal, d'acord amb altres disposicions que resulten aplicables, i especialment les relatives a l'ordenació del territori i al medi ambient.  
  
D'acord amb l'informe de data 2 de maig de 2017, de la Direcció General de Medi Natural i Avaluació Ambiental, de la Conselleria d'Agricultura, Medi Ambient, Canvi Climàtic i Desenvolupament Rural, aquesta actuació no comporta afeccions ambientals significatives i no cal sotmetre'l a avaluació d'impacte ambiental.  
  
El titular d'aquesta autorització tindrà els drets, deures i obligacions recollits en el títol VII de la Llei 24/2013, de 26 de desembre, del sector elèctric i el seu desplegament reglamentari. En tot cas, Iberdrola Distribución Eléctrica, SA Unipersonal haurà d'observar els preceptes, mesures i condicions que s'establisquen en la legislació aplicable a cada moment a l'activitat de distribució d'energia elèctrica.  
  
L'incompliment de les condicions i requisits establits en aquesta autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Atorgar autorització administrativa de construcció per a les modificacions de les instal·lacions corresponents descrites en el punt primer d'aquesta resolució, segons el projecte d'execució presentat, redactat per persona tècnica titulada competent segons declaració responsable de data 22 de març de 2016, habilitant a Iberdrola Distribución Eléctrica, SA Unipersonal, per a realitzar la construcció de la instal·lació complint els requisits tècnics exigibles i d'acord amb les condicions següents:  
  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel seu titular. En cas que calga introduir modificacions respecte de la documentació presentada i aprovada, el titular d'aquesta resolució haurà de sol·licitar prèviament a aquesta direcció general l'aprovació corresponent.  
2. La instal·lació a executar haurà de complir, en tot cas, el que estableix el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i especialment, en la instrucció tècnica complementària ITC-LAT 06 «Línies subterrànies amb cables aïllats», i la instrucció tècnica complementària ITC-LAT 07 «Línies aèries amb conductors nus», així com el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
  
3. El termini d'execució de la instal·lació serà de quatre (4) mesos des de l'endemà de la notificació. No obstant això, abans de la seua finalització, podrà sol·licitar-se una ampliació concreta d'aquest mitjançant sol·licitud motivada davant aquest òrgan directiu, i acompanyar a aquest efecte la documentació justificativa de la demora i del cronograma de treballs previstos per al nou termini sol·licitat.  
4. Així mateix, el titular de la present resolució està obligat a comunicar per escrit amb l'adequada diligència les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria i Energia de València.  
  
5. El titular d'aquesta resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
6. Sense perjudici del que preveu l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria i Energia de València, podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
  
7. Finalitzades les obres de construcció de la instal·lació, Iberdrola Distribución Eléctrica, SA Unipersonal, en el termini màxim de 10 dies hàbils ho comunicarà al Servei Territorial d'Indústria i Energia de València a l'efecte de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb aquesta comunicació s'acompanyarà un certificat de direcció i final d'obra, subscrit per persona facultativa competent, acreditant que és conforme als reglaments tècnics en la matèria, segons s'estableix en la normativa vigent per als projectes d'instal·lacions elèctriques i igualment respecte a aquesta autorització administrativa. Quan l'esmentat certificat de direcció i final d'obra no estiga visat pel col·legi professional corresponent, s'acompanyarà de l'oportuna declaració responsable conforme el que indica la Resolució de 22 d'octubre de 2010, de la Direcció General d'Energia, publicada en el DOGV núm. 6389 de data 3 de novembre de 2010.  
8. Una vegada atorgada l'autorització d'explotació de la instal·lació interessada en aquest procediment, en el termini màxim de 10 dies, el Servei Territorial d'Indústria i Energia de València ho comunicarà a aquesta direcció general i enviarà còpia d'aquesta.  
9. Aquesta direcció general, amb el tràmit previ del procediment oportú, deixarà sense efecte aquesta provació en qualsevol moment en què observe l'incompliment o inobservança de les condicions imposades en aquesta.  
  
Tercer  
Declarar extingida la servitud de pas de les instal·lacions el desmuntatge de les quals s'autoritza en el punt primer d'aquesta resolució, d'acord amb l'incís a de l'article 155 del Reial decret 1955/2000, d'1 de desembre, sense perjudici de les noves servituds generades per les instal·lacions autoritzades a construir. Així mateix, el primitiu propietari els seus causahavents, d'acord amb el que preveu l'article cinquanta-quatre i concordants de la Llei d'expropiació forçosa i el seu reglament de desplegament podran exercir el dret de reversió, sense perjudici del que ja s'ha indicat respecte a les noves servituds generades.  
  
Quart  
Ordenar:  
- La publicació d'aquesta resolució en el Diari Oficial de la Generalitat Valenciana.  
- La publicació d'aquesta resolució en el Boletín Oficial del Estado, a l'efecte de notificació d'aquesta resolució, quan les persones interessades siguen desconegudes, s'ignore el lloc de la notificació o bé, intentada aquesta, no s'haja pogut practicar, tot això d'acord amb el que determina l'article 44 de la Llei 39/2015, d'1 d'octubre, del procediment administratiu comú de les administracions públiques.  
  
- La notificació de la present resolució a Iberdrola Distribución Eléctrica, SA Unipersonal, i a totes les administracions o organismes públics i empreses de serveis públics o serveis d'interés general que han intervingut, o pogut intervindre, en el procediment d'autorització.  
  
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i l'article 148.2 del Reial decret 1955/2000, d'1 de desembre, pel qual es regulen les activitats de transport, distribució d'energia elèctrica que són competència de la Generalitat.  
  
Contra la present resolució, que no posa fi a la via administrativa, podrà interposar-se recurs d'alçada davant la Secretaria Autonòmica d'Economia Sostenible, Sectors Productius i Comerç d'aquesta conselleria en el termini d'un mes, comptat des de l'endemà de la notificació, d'acord amb el que estableix l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 10 d'octubre de 2017.- El director general d'Indústria i Energia: Diego Maciá Antón.